Katrín Jakobsdóttir, forsætisráðherra fór um víðan völl í áramótaávarpi sínu. Eins og gefur að skilja var faraldurinn fyrirferðarmikill, þar sagði hún samhyggð, samstöðu og samvinnu þjóðarinnar skipta mestu.
faraldurinn er orðinn langvarandi ástand og eðlilega vakna réttmætar spurningar hvort aðferðir okkar gegn honum séu endilega hinar réttu. Hvernig sem ég set það reikningsdæmi upp, hvort sem ég miða við fjölda andláta, hlutfall bólusettra eða stöðu efnahags og samfélags. Þá kemur ísland vel út í öllum samanburði við önnur lönd. Ég leyfi mér að vona að örlögin verði heimsbyggðinni hliðholl og núverandi smitbylgja verði upphafið að endalokunum  að þessi vágestur veiklist smám saman og sleppi því hreðjataki sem hann hefur haft á okkur undanfarin tvö ár. Að á nýju ári getum við endurheimt eðlilegt líf.